Diari Oficial de la Generalitat Valenciana


Sumari del DOGV 9145, del 06-08-2021 (2021/8475)

ORDRE JUS/817/2021, de 15 de juliol, per la qual es publica la relació d'aprovats del procés selectiu per a ingrés, pel sistema general d'accés lliure, al cos de tramitació processal i administrativa de l'Administració de justícia, convocat per l'Ordre JUS/903//2019, de 9 d'agost.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9145

Data del DOGV
:   06-08-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/8475


Data del document
:   15-07-2021

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu

ORDRE JUS/817/2021, de 15 de juliol, per la qual es publica la relació d'aprovats del procés selectiu per a ingrés, pel sistema general d'accés lliure, al cos de tramitació processal i administrativa de l'Administració de justícia, convocat per l'Ordre JUS/903//2019, de 9 d'agost. [2021/8475]  
Finalitzades les fases d'oposició i de concurs de les proves selectives per a l'accés al cos de tramitació processal i administrativa de l'Administració de Justícia, convocades per Ordre JUS/903//2019, de 9 d'agost (BOE 31.08.2019), i rebuda del Tribunal Qualificador la relació d'aspirants que les han superades.  
Aquest ministeri, de conformitat amb el que es disposa en la base dèsset de l'Ordre JUS/291/2019, de 4 de març (BOE 15.03.2019), i en les bases 7.8 i 8 de l'Ordre JUS/903/2019, de 9 d'agost, ha acordat:  
  
  
Primer  
Fer pública la relació d'aspirants que han superat les proves selectives que figura en l'annex II d'aquesta ordre.  
  
Segon  
En el termini de vint dies hàbils des de la publicació d'aquest ordre en el Boletín Oficial del Estado, els aspirants que figuren en l'annex II presentaran en el Registre General d'aquest ministeri, carrer de la Borsa número 8, 28395 Madrid; o bé, en els registres de qualsevol dels òrgans previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, i dirigida a la Unitat EA0010560-Processos selectius Administració de Justícia - Oficina H25496309-Mitjans personals. Processos selectius Justícia, la documentació següent:  
a) Sol·licitud de destí ajustada als requeriments que, si fa el cas, s'establisquen en l'oferta publicada pel Ministeri de Justícia i les comunitats autònomes competents.  
b) Els aspirants que tinguen la condició legal de persones amb discapacitat, amb grau igual o superior al 33 per 100, hauran de presentar certificació dels òrgans competents, que acredite tal condició (en cas que aquesta no s'haja acreditat amb anterioritat), i la seua capacitat funcional per a exercir les tasques i funcions pròpies del cos de tramitació processal i administrativa de l'Administració de Justícia.  
c) Els aspirants que, en la seua sol·licitud de participació inicial, no hagen prestat expressament el seu consentiment perquè les dades referides a la seua identificació personal i a les seues titulacions o certificacions acadèmiques puguen ser consultades i verificades d'ofici per l'òrgan instructor d'aquest procés selectiu, hauran d'aportar també:  
Còpia autèntica del document nacional d'identitat, o equivalent.  
Còpia autèntica del títol exigit en la convocatòria o certificació acadèmica acreditativa de tindre aprovades totes les assignatures que el capaciten per a l'obtenció d'aquest, acompanyant el resguard justificatiu d'haver abonat els drets per a la seua expedició.  
d) En el supòsit de titulacions obtingudes a l'estranger, haurà de presentar-se còpia autèntica de la documentació que acredite la seua homologació o, si escau, del corresponent certificat d'equivalència.  
e) Declaració jurada de no trobar-se comprés en causa d'incompatibilitat ni estar inhabilitat per a l'exercici de funcions públiques, en via disciplinària o judicial, ni haver sigut separat mitjançant procediment disciplinari de cap dels cossos al servei de qualsevol de les administracions públiques, llevat que haguera sigut rehabilitat (annex I).  
  
Els qui, dins del termini fixat, i excepte causa de força major, no presentaren la documentació, o del seu examen es deduïra que manquen d'algun dels requisits exigits en la base novena de les bases comunes, i en la base quarta de l'ordre de convocatòria que regeixen aquest procés selectiu, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què hagueren pogut incórrer per falsedat en la sol·licitud inicial.  
  
  
Tercer  
Els aspirants presentaran l'anterior documentació especificada juntament amb un escrit en el qual figure: cognoms i nom, número de document nacional d'identitat, cos al qual accedeixen, àmbit territorial, número d'ordre obtingut en el concurs oposició i telèfon i correu electrònic de contacte, a fi d'agilitar la identificació en la revisió de documents.  
  
Quart  
A l'efecte de la presentació de la documentació requerida s'habilita com a hàbil el mes d'agost.  
  
Cinqué  
Contra la present ordre, que posa fi a la via administrativa, cal interposar recurs potestatiu de reposició, davant aquest ministeri, en el termini d'un mes, conforme al que es disposa en els articles 123 i 124 de la Llei 39/2015, d'1 d'octubre; o bé, recurs contenciós administratiu davant els jutjats centrals contenciosos administratius, de conformitat amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa, en el termini de dos mesos. El termini, en tots dos casos, es comptarà a partir de l'endemà de la publicació en el Boletín Oficial del Estado.  
  
Madrid, 15 de juliol de 2021.- El ministre de Justícia, p. d. (Ordre JUS/987/2020, de 20 d'octubre), la directora general per al Servei Públic de Justícia: Concepción López-Yuste Padial.  
  
  
  
ANNEX I  
  
Sr./Sra. ..., amb domicili a ..., d ... anys, amb document nacional d'identitat número ..., declare sota jurament o promesa, als efectes de ser nomenat funcionari/ària del cos de tramitació processal i administrativa de l'Administració de justícia, no haver sigut separat/ada del servei de cap de les administracions públiques i no trobar-me en inhabilitació absoluta o especial per a ocupacions o càrrecs públics per resolució especial, ni inclòs/inclosa en causa d'incapacitat o incompatibilitat establida en disposicions legals.  
..., ... d ... de 2021.  
El/la declarant